ՆԱԽԱԳԻԾ

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**Ընդունվել է 20\_\_\_ թվականի \_\_\_\_\_\_\_\_\_\_\_\_\_ \_\_\_-ին**

**«ԵՐԵՎԱՆ ՔԱՂԱՔՈՒՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Երևան քաղաքում տեղական ինքնակառավարման մասին» 2008 թվականի դեկտեմբերի 26-ի ՀՕ-5-Ն օրենքի (այսուհետ՝ օրենք) 12-րդ հոդվածի 1-ին մասը լրացնել հետևյալ բովանդակությամբ 41)-րդ և 42)-րդ ենթակետերով.

«41) վարչական շրջանում երիտասարդական քաղաքականության մշակումն ու իրականացումը ապահովելու նպատակով ստեղծում է երիտասարդական աշխատողի հաստիքը կամ վարչական շրջանի աշխատակազմի աշխատակիցներից որևէ մեկի գործառույթներում սահմանում է այդ աշխատանքների իրականացումն ապահովող գործառույթները.

42) օրինակելի կանոնադրության հիման վրա հաստատում է վարչական շրջանի կողմից կամ վարչական շրջանի համագործակցությամբ ստեղծվող երիտասարդական կենտրոնի կանոնադրությունը, ինչպես նաև աշխատանքային պլանը.»,

**Հոդված 2.** Օրենքի 53-րդ հոդվածի 1-ին մասը լրացնել 12)-րդ ենթակետով.

«12) մշակում է Երևան քաղաքի երիտասարդների կարիքից և պետական երիտասարդական քաղաքականության գերակայություններից բխող Երևան քաղաքի երիտասարդական քաղաքականությունը:»,

**Հոդված 3.** Օրենքի 61-րդ հոդվածի 1-ին մասը լրացնել 3)-րդ և 4)-րդ ենթակետերով.

«3) աջակցում է Երևան քաղաքում կազմակերպվող երիտասարդական միջոցառումների իրականացմանը.

4) մասնակցում է պետական երիտասարդական քաղաքականության իրականացման աշխատանքներին:»,

**Հոդված 4.** Օրենքի 61-րդ հոդվածի

1. վերնագրում «և մշակույթի» բառերը փոխարինել «, մշակույթի և երիտասարդության» բառերով
2. 1-ին մասը լրացնել 3)-րդ ենթակետով.

 «3) երիտասարդության ոլորտում լիազորությունների իրականացման համար վարչական շրջանում ստեղծվում է երիտասարդական կենտրոն և երիտասարդական աշխատողի հաստիք՝ վարչական շրջանում երիտասարդական քաղաքականության մշակման և իրականացման համար կամ վարչական շրջանի աշխատակազմի որևէ աշխատակիցներից մեկի գործառույթներում սահմանվում է երիտասարդական աշխատողի աշխատանքները: Երիտասարդական կենտրոնի և երիտասարդական աշխատողի գործունեության առանձնահատկությունները սահմանված են «Երիտասարդական քաղաքականության մասին» օրենքով:»:

**Հոդված 5.** Եզրափակիչ մաս եւ անցումային դրույթներ

1. Սույն օրենքն ուժի մեջ է մտնում պաշտոնական հրապարակմանը հաջորդող օրը:
2. Սույն օրենքից բխող ենթաօրենսդրական նորմատիվ իրավական ակտերը ընդունվում են սույն օրենքն ուժի մեջ մտնելուց հետո՝ երկու տարվա ընթացքում: